Document ID: /roh_data/filtered/fineweb-2-filterrobots_roh.jsonl.gz/30353

Per ils posts vacants en la suprastanza communala da Val Müstair èn vegnidas inoltradas trais candidaturas. Ils dus candidats e la candidata han tuts survegnì avunda vuschs gia en l'emprim scrutini. Uschia è elegì Chasper Stuppan-Hohenegger cun 359 vuschs, Thomas Schadegg cun 255 vuschs e Stephanie Ulayayi-Albertin cun 188 vuschs. Els trais succedan als impressaris Guido Mittner, Roman Oswald e Patrick Wegmann.
288 vuschs èn idas a singulas autras persunas. Total èn 1'020 vuschs valaivlas vegnidas inoltradas, uschia è la maioritad absoluta stada tar 171 vuschs.
Demissiuns pervi da differenzas cun la presidenta
L'elecziun cumplementara da la suprastanza communala è stada necessaria perquai che trais commembers avevan demissiunà dal gremi la fin da schaner. Raschun: Differenzas cun la presidenta communala. Uss è la suprastanza communala puspè cumpletta. La legislatura dals trais nov elegids cuzza anc fin la fin dal 2024.
Ord l'archiv
Ina survista dals virivaris en la vischnanca: